
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Valsts aizsardzības dienesta iesaukšanas kontroles komisijas nolikums" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts izstrādāts atbilstoši Valsts aizsardzības dienesta likuma 5. panta pirmajā daļā Ministru kabinetam dotajam deleģējumam.
1.2. Mērķis
Mērķa apraksts
Valsts aizsardzības dienesta likuma 5. panta pirmajā daļā noteikts, ka Ministru kabinets izveido valsts aizsardzības dienesta iesaukšanas kontroles komisiju (turpmāk — kontroles komisija). Noteikumu projekts nosaka kontroles komisijas uzdevumus, tiesības, kontroles komisijas sastāvu un darba organizāciju, kā arī kontroles komisijas lēmumu pieņemšanas un pārsūdzēšanas kārtību.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saistībā ar valsts aizsardzības dienesta ieviešanu ir izstrādāts Valsts aizsardzības dienesta likums, kura 5. panta pirmā daļa nosaka, ka Ministru kabinets izveido valsts aizsardzības dienesta iesaukšanas kontroles komisiju. Atbilstoši šī likuma 5. panta otrajai daļai kontroles komisija kontrolē un pārskata Aizsardzības ministrijas pieņemtos lēmumus, kā arī pieņem lēmumus par iesaukšanu valsts aizsardzības civilajā dienestā (turpmāk – alternatīvais dienests). Savukārt šī likuma 5. panta trešajā daļā Ministru kabinetam dots deleģējums noteikt kārtību, kādā šī panta pirmajā daļā minētā komisija kontrolē un pārskata Aizsardzības ministrijas pieņemtos lēmumus, izskata personu sūdzības par šiem lēmumiem, kā arī pieņem lēmumus par iesaukšanu alternatīvajā dienestā.
Problēmas un risinājumi
Problēmas apraksts
Normatīvajā regulējumā šobrīd nav noteikts valsts aizsardzības dienesta iesaukšanas kontroles komisijas nolikums.
Risinājuma apraksts
Atbilstoši Valsts aizsardzības dienesta likuma 5. panta pirmajai daļai noteikumu projekts nosaka, ka valsts aizsardzības dienesta iesaukšanas kontroles komisija ir Ministru kabineta izveidota komisija, kas kontrolē un pārskata Aizsardzības ministrijas pieņemtos lēmumus, kā arī pieņem lēmumus par iesaukšanu alternatīvajā dienestā.
Saskaņā ar Valsts aizsardzības dienesta likumā noteikto regulējumu, noteikumu projekts paredz, ka kontroles komisijai ir šādi uzdevumi – kontrolēt un pārskatīt Aizsardzības ministrijas pieņemtos lēmumus par iesaukšanu valsts aizsardzības militārajā dienestā; izskatīt iesaucamo sūdzības par Aizsardzības ministrijas pieņemtajiem lēmumiem par personas iesaukšanu valsts aizsardzības militārajā dienestā; izskatīt iesaucamo pieteikumus par alternatīvā dienesta pildīšanu;  pieņemt lēmumus par iesaukšanu alternatīvajā dienestā.
Atbilstoši noteiktajiem uzdevumiem un Valsts aizsardzības dienesta likumā noteiktajam projekts paredz kontroles komisijas tiesības pārskatīt Aizsardzības ministrijas pieņemtos lēmumus par iesaukšanu valsts aizsardzības militārajā dienestā, pieņemot vienu no šādiem lēmumiem – atstāt spēkā Aizsardzības ministrijas lēmumu par iesaukšanu; atcelt Aizsardzības ministrijas lēmumu par iesaukšanu un atlikt valsts aizsardzības dienestu, norādot iemeslu un termiņu, uz kādu tas tiek atlikts; atcelt Aizsardzības ministrijas lēmumu par iesaukšanu un noņemt no valsts aizsardzības dienesta uzskaites. Projekts paredz Kontroles komisijai tiesības pieņemt lēmumu par iesaukšanu alternatīvajā dienestā; noraidīt iesaucamā pieteikumu alternatīvā dienesta pildīšanai; ja nepieciešams, uzaicināt piedalīties komisijas sēdē ekspertus, kā arī tiesības kompetences ietvaros attiecīga lēmuma pieņemšanai pieprasīt informāciju no Valsts aizsardzības dienesta likuma 6. panta otrajā daļā minētajiem reģistriem, informācijas sistēmām un datu bāzēm, kā arī no citas institūcijas vai personas, tai skaitā no iesaucamā.
Noteikumu projektā noteikts kontroles komisijas sastāvs. Proti, Kontroles komisijas priekšsēdētājs ir Aizsardzības ministrijas pārstāvis, kontroles komisijas locekļi – Nacionālo bruņoto spēku kapelānu dienesta pārstāvis, Nacionālo bruņoto spēku psihologu dienesta pārstāvis, Valsts kancelejas pārstāvis, Tiesībsarga pārstāvis, Tieslietu ministrijas pārstāvis, Izglītības un zinātnes ministrijas pārstāvis, kā arī Veselības ministrijas pārstāvis. Atbilstoši Valsts aizsardzības dienesta likuma anotācijā norādītajai informācijai katrs institūcijas pārstāvis kontroles komisijā darbosies atbilstoši savai un pārstāvētās institūcijas kompetencei, piemēram, sniedzot vērtējumu par iesaucamā piemērotību alternatīvā dienesta izpildei konkrētajā iestādē vai sekojot līdzi iesaucamo tiesību un tiesisko interešu ievērošanai. Komisijas sastāvs līdzīgs iepriekš Obligātā militārā dienesta likuma 26. pantā noteiktajam. Tāpat, kā iepriekš komisijas sastāvā ir iekļauts Tiesībsarga pārstāvis (iepriekš -  Valsts cilvēktiesību biroja pilnvarotais pārstāvis), veicinot indivīdu cilvēktiesību ievērošanu.  Tieslietu ministrijas pārstāvis, kā iestādes, kura atbilstoši Ministru kabineta 2017. gada 19. augusta noteikumiem Nr.474 "Tieslietu mitrinātājs nolikums" izstrādā, organizē un koordinē politiku reliģiskās lietās, un kura kopā ar tās padotībā esošo iestādi - Uzņēmumu reģistru - pārņēma Reliģisko lietu pārvaldes funkcijas. Izglītības un zinātnes ministrijas un Veselības ministrijas pārstāvji, pārstāvot attiecīgu nozari, peidalīsies personas pārliecības patiesuma vai atbilstības militārajam dienestam vērtēšanā.  
Noteikumu projekts nosaka kontroles komisijas sēdes darba organizāciju. Proti, kontroles komisijas darbu organizē sēdēs. Tās notiek reizi mēnesī. Ja nepieciešams, sēdes var sasaukt biežāk. Komisijas sēdes sasauc, organizē, vada un darba kārtību nosaka Komisijas priekšsēdētājs. Kontroles komisijas sekretariāta funkciju nodrošina Valsts kanceleja. Projekts paredz, ka kontroles komisijas priekšsēdētājs ir tiesīgs pieaicināt komisijas darbā  ar padomdevēja tiesībām citu institūciju pārstāvjus vai ekspertus.
Noteikumu projekts regulē jautājumus par komisijas sēdes protokolu, kā arī komisijas lēmumu pieņemšanas kārtību. Projekts paredz, ka lēmumu kontroles komisija pieņem pilnā sastāvā, apspriežoties bez citu personu klātbūtnes, ar vienkāršu balsu vairākumu, un to noformē rakstveidā. Lēmumu paraksta visi komisijas locekļi. Komisijas loceklim ir tiesības uz atšķirīgu viedokli, ko pievieno Kontroles komisijas lēmumam.
Noteikumu projekts paredz iespēju lietu izskatīt arī rakstveida procesā, proti, ja kontroles komisijas priekšsēdētājs uzskata, ka lietu lietderīgāk izskatīt rakstveida procesā, tad komisija izskata lietu un pieņem lēmumu rakstveida procesā, pamatojoties uz lietā esošajiem materiāliem. Projekts regulē komisijas sēdes darba organizāciju un lēmuma pieņemšanas kārtību, ja lieta tiek skatīta rakstveida procesā. Ja iesaucamais, iepazīstoties ar lēmumu par lietas izskatīšanu rakstveida procesā, iesniedz komisijai rakstveida lūgumu lietu izskatīt mutvārdu procesā, t.i. iesaucamajam sniedzot paskaidrojumus komisijas sēdē klātienē, projekts nosaka, ka komisijas priekšsēdētājs izskata iesaucamā lūgumu un, atkārtoti izvērtējot lietderības apsvērumus, it īpaši salīdzinot privātpersonas tiesību aizskārumu un sabiedrības interešu ieguvumu, pieņem pamatotu lēmumu par lietas izskatīšanu rakstveida vai mutvārdu procesā, informējot par to iesaucamo.
Noteikumu projekts nosaka, ka kontroles komisija Paziņošanas likumā noteiktajā kārtībā lēmumu paziņo iesaucamajam un Aizsardzības ministrijai. Kontroles komisijas lēmumu pārsūdz Valsts aizsardzības dienesta likumā noteiktajā kārtībā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Projekts ietekmēs valsts aizsardzības dienestā iesaucamos
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
-
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

